Ribe Stifts Adresseaviser, 1845-01-03
Den 17. og 18. Decbr. foretoges i Østifternes Stænderforsamling den endelige Behandling af Sagen betræffende Ussings Andragende og Midler til Betryggelse af Statseenheden og en yderligere Udvikling af Stænderinstitutionen. Denne Sag blev deelt i to Dele, af hvilke først foretoges den Deel af samme, der angik Spørgsmaalet og Arvesuccessionen. Jdet Præsidenten sluttede Forhandlingerne over denne Deel af Sagen troede han paa Forsamlingens Vegne at turde udtale som dens tillidsfulde Overbeviisning at Hs. Majestæt Kongen ved denne Sags Afgjørelse vil tage Hensyn ikke blot til Sagens Vigtighed i og for sig, men ogsaa til den Virkning, det ufeilbarlig vilde fremkalde, ei blot paa denne Forsamling, men paa hele det danske Folk, dersom Det, efter Alt, hvad nu derom er forhandlet, ikke skulde modtage den Beroligelse for Landets Fremtid hvortil det trænger, og som for ethvert Folk maa være det første og vigtigste. Dette vilde sikkert ikke tjene til Bestyrkelse af den Tro, som turde behove nogen Bestyrkelse: Troen paa Regjeringens faste, kraftige Holdning ligeover for et Parti, der visselig trænger til at vises tilbage inden de tilbørlige Grændser." Da der derpaa skredes til Afstemning, blev Comitteens Jndstilling; "at Forsamlingen allerunderdanigst andrager paa at Hs. Majestæt paa en høitidelig Maade vil bringe til Undersaatternes Kundskab, at det danske Monarchie: Kongeriget Danmark, Hertugdømmerne Slesvig, Holsteen og Lauenborg, gaaer i udelelig Arv efter Kongelovens Bestemmelser og Arvegangsmaaden, antaget med 59 Stemmer mod 2. - Under Behandlingen af Sagens sidste Deel blev Comiteens Jndstilling: "at Forsamlingen allerunderdanigst vil andrage hos Hs. Majestæt paa, at et Lovudkast, sigtende til, at et toaarigt Finants budget kan til Betænkning blive forelagt en, paa den af Østifternes Stænderforsamling i 1842 foreslaaede Maade, af Delegerede fra Rigets forskjellige Stænderforsamlinger sammensat Finantskomitee, der tillige vil have at prøve de tidligere aflagte Statsregnskaber, samt afgive Betænkning over andre vigtige fælles finantsielle Anliggender, maa blive udarbeidet og underkastet samtlige Forsamlingers Overveielse saa betimeligt, at denne nye Jnstitution kan tage sin Begyndelse senest med næste Sexennium, antaget med 47 St. mod 13. - Den 18. foretoges ligeledes til endelig Behandling Sagen om Foranstaltninger til den danske Nationalitets Opretholdelse i Hertugdømmet Slesvig. Comiteens Jndstilling: "at Stænderforsamlingen vil indgaae med et allerunderdanigst Andragende til Hs. Majestæt, og ved samme indstændigen anbefale det danske Sprog i Hertugdømmet Slesvig til at beskiærmes og opretholdes af Hs. Majestæt ved alle de Foranstaltninger, som i dette Øiemed retfærdigen og billigen kunne træffes, blev eenstemmigen antagen med 56 St. - Samme Dag foretoges Finantssagen til endelig Behandling. Jngen begjærede Ordet, og ved Afstemningen blev Comiteens Jndstilling: "at Stænderforsamlingen allerunderdanigst vil gjentage sit tidligere Andragende om Besparelser og Jndskrænkninger i forskjellige Grene af Statshuusholdningen, med tilføiet indstændig Begjæring om, at der forsaavidt Stændernes dertil sigtende Forslag ei gives Medhold, maa blive meddeelt Forsamlingen en tilstrækkeligt oplysende Fremstilling af Grunden hvorfor, antagen eenstemmigen med 56 St.